CELEX: 52005PC0361
Language: el
Date: 2005-08-03
Title: Πρόταση οδηγίας του Ευρωπαϊκού Κοινοβουλίου και του Συμβουλίου για την κατάργηση της οδηγίας 90/544/ΕΟΚ σχετικά με τις ζώνες συχνοτήτων που ορίζονται για τη συντονισμένη εγκατάσταση του πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα

Σημαντική ανακοίνωση νομικού περιεχομένου

|

52005PC0361

Πρόταση οδηγίας του Ευρωπαϊκού Κοινοβουλίου και του Συμβουλίου για την κατάργηση της οδηγίας 90/544/ΕΟΚ σχετικά με τις ζώνες συχνοτήτων που ορίζονται για τη συντονισμένη εγκατάσταση του πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα  /* COM/2005/0361 τελικό - COD 2005/0147 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 3.8.2005COM(2005) 361 τελικό2005/0147 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την κατάργηση της οδηγίας 90/544/ΕΟΚ σχετικά με τις ζώνες συχνοτήτων που ορίζονται για τη συντονισμένη εγκατάσταση του πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠΛΑΙΣΙΟ ΤΗΣ ΠΡΟΤΑΣΗΣ |Λόγοι υποβολής και στόχοι της πρότασης Στόχος της παρούσας πρότασης είναι η κατάργηση της οδηγίας 90/544/ΕΟΚ, της 9ης Οκτωβρίου 1990, σχετικά με τις ζώνες συχνοτήτων που ορίζονται για τη συντονισμένη εγκατάσταση του πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα (οδηγία ERMES) Μετά την κατάργηση η Επιτροπή θα εκδώσει νέο εναρμονισμένο σχέδιο φάσματος για την εν λόγω ζώνη ώστε να καλυφθούν οι στόχοι των κοινοτικών πολιτικών σύμφωνα με την Απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος). |Γενικό πλαίσιο Η οδηγία ERMES που προσδιορίζει τη χρήση του φάσματος για το πανευρωπαϊκό επίγειο δημόσιο σύστημα υπηρεσιών ραδιοτηλεειδοποίησης (ERMES) δεν καλύπτει πλέον τις ανάγκες κοινοτικής πολιτικής καθώς απαιτεί την δέσμευση της ζώνης από 169,4 ως 169,8 MHz των τεσσάρων καναλιών για το ERMES και ολόκληρης της ζώνης με βάση την εμπορική ζήτηση. Η χρήση της ζώνης από το ERMES έχει μειωθεί ή ακόμη και διακοπεί και το ERMES έχει αντικατασταθεί από άλλες τεχνολογίες όπως τις υπηρεσίες σύντομων μηνυμάτων (SMS) μέσω του παγκόσμιου συστήματος κινητής επικοινωνίας (GSM). Δεδομένου ότι η εναρμονισμένη χρήση της ζώνης μπορεί να υποστηρίξει άλλες εφαρμογές με ενδιαφέρον για τις κοινοτικές πολιτικές, η Επιτροπή εξέδωσε το 2003 εντολή προς την Ευρωπαϊκή Διάσκεψη των Ταχυδρομικών και Τηλεπικοινωνιακών Οργανισμών (CEPT) με βάση την απόφαση ραδιοφάσματος να συλλέξει πληροφορίες για την πιθανή χρήση της ζώνης, να εντοπίσει εναλλακτικές επιλογές για τις ανάγκες κοινοτικής πολιτικής και να προτείνει τεχνικές και κανονιστικές λύσεις, με βάση τις ηλεκτρονικές επικοινωνίες και άλλους κοινοτικούς στόχους όπως η κοινωνική ένταξη ατόμων με αναπηρίες. |Ισχύουσες διατάξεις στον τομέα που αφορά η πρόταση Το ζήτημα αυτό διέπεται από την οδηγία ERMES που πρόκειται να καταργηθεί. Η Επιτροπή πρέπει να εκδώσει νέο εναρμονισμένο σχέδιο. |Συνοχή με άλλες πολιτικές και στόχους της Ένωσης Μετά την κατάργηση της οδηγίας ERMES, η Επιτροπή θα εκδώσει νέο σχέδιο συχνοτήτων και διευθέτησης καναλιών που θα επιτρέπει σε έξι τύπους εφαρμογών την κοινή χρήση της ζώνης για την κάλυψη των κοινοτικών αναγκών σε συμφωνία με άλλες πολιτικές και στόχους της ΕΕ. Οι εν λόγω εφαρμογές περιλαμβάνουν ακουστικά βαρηκοΐας για άτομα περιορισμένης ακοής, γεγονός που θα βελτιώσει τις συνθήκες ενδοκοινοτικών μετακινήσεων και θα εξασφαλίσει οικονομίες κλίμακας και μειώσεις των τιμών· κοινωνικούς συναγερμούς που επιτρέπουν σε ηλικιωμένα άτομα να στείλουν μηνύματα σε περίπτωση έκτακτης ανάγκης· διατάξεις εντοπισμού θέσης ή παρακολούθησης πόρων που εντοπίζουν κλοπιμαία εντός της ΕΚ· συστήματα καταγραφής μετρητών για εταιρείες κοινής ωφελείας στους τομείς του ύδατος και της ηλεκτρικής ενέργειας, και υφιστάμενα συστήματα ραδιοτηλεειδοποίησης όπως το ERMES και ιδιωτικά ραδιοσυστήματα κινητής επικοινωνίας. Η οδηγία πλαίσιο 2002/21/ΕΚ απαιτεί την κάλυψη των αναγκών ειδικών κοινωνικών ομάδων πολιτών όπως των χρηστών με αναπηρίες· το άτυπο Συμβούλιο Υπουργών της Vitoria για τις τηλεπικοινωνίες ζήτησε να εξασφαλιστεί η προσπελασιμότητα σε όλες τις ηλεκτρονικές υπηρεσίες για τα άτομα με αναπηρίες και τους ηλικιωμένους και το πρόγραμμα δράσης eEurope 2005 που θεσπίστηκε από το Ευρωπαϊκό Συμβούλιο στις 21-22 Ιουνίου 2002 στη Σεβίλλη υπογράμμισε την σημασία της πρόσβασης όλων των πολιτών στις δικτυακές δημόσιες υπηρεσίες, στην τηλεόραση και την κινητή τηλεφωνία, ιδίως της πρόσβασης σε υπηρεσίες ευρείας ζώνης, των πολιτικών για το φάσμα και του πολυπλατφορμικού περιεχομένου. |Διαβούλευση με τα ενδιαφερόμενα μέρη και αξιολόγηση των επιπτώσεων |Διαβούλευση με τα ενδιαφερόμενα μέρη |Μέθοδοι διαβούλευσης, κύριοι τομείς-στόχοι και γενικά χαρακτηριστικά των συνομιλητών Η Επιτροπή παρακολούθησε συνεχώς την χρήση της ζώνης από 169,4 ως 169.8 MHz. Το 1998 η Επιτροπή πραγματοποίησε μια μελέτη για τις αγορές ραδιοτηλεειδοποίησης στην Ευρώπη που περιελάμβανε 149 συνεντεύξεις με την βιομηχανία, τους χρήστες και τις αρχές. Με βάση την εντολή της Επιτροπής η CEPT διερεύνησε από το 2002 ως το 2004 τις τρέχουσες και τις μελλοντικές χρήσεις της ζώνης· μέσω συνεντεύξεων συγκεντρώθηκαν πληροφορίες και προτάσεις για εφαρμογές. Απεστάλησαν ερωτηματολόγια και συγκεντρώθηκαν απόψεις από εθνικές αρχές, το Ευρωπαϊκό Ινστιτούτο Τηλεπικοινωνιακών Προτύπων (ETSI), την βιομηχανία, ομάδες χρηστών, ενώσεις ατόμων με αναπηρίες και άλλα ενδιαφερόμενα μέρη. |Σύνοψη των απαντήσεων και τρόπος με τον οποίον ελήφθησαν υπόψη Η μελέτη του 1998 έδειξε ότι η χρήση του ERMES δεν αναπτύσσονταν και αρκετοί κατασκευαστές είχαν σταματήσει να το αναπτύσσουν. Στην έκθεσή της του 2004 προς την Επιτροπή η CEPT συμπέρανε ότι η χρήση της ζώνης για το ERMES είχε περιοριστεί ιδιαίτερα και έπρεπε να αναδιοργανωθεί για άλλες εφαρμογές. Οι εφαρμογές που διατηρήθηκαν είναι αυτές που είναι πιο επίκαιρες τόσο από τεχνικής σκοπιάς όσο και από σκοπιάς κοινοτικών πολιτικής· περιλαμβάνουν κοινωνικούς συναγερμούς, μετρητές, συστήματα εντοπισμού και παρακολούθησης πόρων, συστήματα τηλεειδοποίησης, ιδιωτικές κινητές ραδιοεπικοινωνίες και ακουστικά βαρηκοΐας. |Συλλογή και χρήση εμπειρογνωμοσύνης |Σχετικοί επιστημονικοί τομείς / τομείς εμπειρογνωμοσύνης Διαχείριση φάσματος, ηλεκτρονικές επικοινωνίες· τεχνική εμπειρογνωμοσύνη της CEPT. |Μεθοδολογία που χρησιμοποιήθηκε Η Επιτροπή ανέθεσε εντολή στην CEPT ή οποία συνέταξε έκθεση, την οποία εξέτασε η Επιτροπή, συνεπικουρούμενη από την επιτροπή ραδιοφάσματος. |Κυριότεροι οργανισμοί / εμπειρογνώμονες που συμμετείχαν στις διαβουλεύσεις. Εθνικές αρχές, ETSI, χρήστες του ERMES και πιθανοί χρήστες εναλλακτικών εφαρμογών, ενώσεις ατόμων με βαρηκοΐα, οργανισμοί εκμετάλλευσης επικοινωνιών, κατασκευαστές και άλλα ενδιαφερόμενα μέρη. |Σύνοψη των γνωμοδοτήσεων που υποβλήθηκαν και χρησιμοποιήθηκαν Δεν αναφέρθηκε η ύπαρξη πιθανών σοβαρών κινδύνων με μη αναστρέψιμες συνέπειες. |Η Επιτροπή σημείωσε από την έκθεση της CEPT ότι η χρήση της ζώνης για το ERMES είχε μειωθεί σημαντικά και ότι η ζώνη θα ήταν δυνατόν να χρησιμοποιηθεί από κοινού από έξι τύπους εφαρμογών για την κάλυψη των αναγκών κοινοτικών πολιτικών. Για την αποτελεσματικότερη χρήση της ζώνης από 169,4 ως 169,8 MHz, η οδηγία ERMES πρέπει να καταργηθεί και να εκδοθεί νέο εναρμονισμένο σχέδιο μέσω απόφασης της Επιτροπής. |Μέσα που χρησιμοποιήθηκαν για να διατεθούν στο κοινό οι συμβουλές των εμπειρογνωμόνων. Η έκθεση της CEPT βρίσκεται στη διεύθυνση : https://forum.europa.eu.int/Members/irc/infso/radiospectrum/library?l=/members/documentsv2004/rscom04-69_ermesdoc/_EN_1.0_ |Εκτίμηση των επιπτώσεων Η Επιτροπή εξέτασε διάφορες λύσεις εναρμόνισης του φάσματος για τις πολιτικές της ΕΚ. Η αυτορύθμιση, η από κοινού ρύθμιση ή η έκδοση κανονιστικών πράξεων από τις εθνικές αρχές δεν ήταν δυνατόν να καταργήσουν την οδηγία ERMES και να εξασφαλίσουν έγκαιρη και εναρμονισμένη εισαγωγή νέου σχεδίου για την κάλυψη των αναγκών των κοινοτικών πολιτικών. Για την κατάργηση της οδηγίας ERMES απαιτείται οδηγία του Συμβουλίου και του Ευρωπαϊκού Κοινοβουλίου· στη συνέχεια πρέπει να εκδοθεί απόφαση της Επιτροπής με νέο εναρμονισμένο σχέδιο που θα έχει καταρτισθεί από την Επιτροπή με την τεχνική υποστήριξη της CEPT και την βοήθεια της επιτροπής ραδιοφάσματος. Οι θετικές κοινωνικές επιπτώσεις του νέου εναρμονισμένου σχεδίου θα περιλαμβάνουν μεγαλύτερη κοινωνική ένταξη και κινητικότητα των ατόμων με βαρηκοΐα και των ηλικιωμένων στην ΕΚ, προστασία κατά της κλοπής, ασφάλεια μέσω καλύτερης δυνατότητας επιτήρησης των εταιρειών κοινής ωφελείας και κατάλληλα εργαλεία ηλεκτρονικών επικοινωνιών. Από το νέο σχέδιο θα επωφεληθούν διάφοροι κλάδοι και επιχειρήσεις της ΕΚ που περιλαμβάνουν τον κλάδο εξοπλισμού ραδιοεπικοινωνιών, τους κλάδους του ύδατος και της ηλεκτρικής ενέργειας, τις υπηρεσίες επικοινωνιών, τα θέατρα, τα εκθεσιακά και συνεδριακά κέντρα, τα σχολεία και τους οργανισμούς κοινωνικής φροντίδας. Οι θετικές οικονομικές επιπτώσεις περιλαμβάνουν μειώσεις τιμών για τα ακουστικά βαρηκοΐας και τους κοινωνικούς συναγερμούς, αυξημένες ευκαιρίες απασχόλησης και μετακίνησης ατόμων με αναπηρίες, μικρότερο κόστος ασφάλισης και αυξημένη ανάκτηση κλοπιμαίων, μικρότερο κόστος επιτήρησης και λειτουργίας για εταιρείες κοινής ωφελείας, νέες ευκαιρίες στους τομείς των κατασκευών, των επενδύσεων και των υπηρεσιών, νέους τύπους εφαρμογών, αυξημένη ανταγωνιστικότητα και οικονομίες κλίμακας και την λειτουργία του ασύρματου εξοπλισμού σε ολόκληρη την ΕΚ. Δεν υπάρχουν ιδιαίτερες σχετικές περιβαλλοντικές επιπτώσεις. |Νομικά στοιχεια τησ προτασησ |Σύνοψη της προτεινόμενης δράσης Η πρόταση θα καταργήσει την οδηγία ERMES έτσι ώστε ένα νέο σχέδιο για τη ζώνη από 169,4 ως 169,8 MHz να είναι δυνατόν να καλύψει τις τρέχουσες και τις μελλοντικές ανάγκες κοινοτικής πολιτικές, σχέδιο το οποίο θα θεσπιστεί με μια νέα απόφαση της Επιτροπής που θα εκδοθεί με βάση την απόφαση ραδιοφάσματος. |Νομικη βαση Άρθρο 95 - Συνθήκη ΕΚ |Αρχή της επικουρικότητας Η αρχή της επικουρικότητας ισχύει στο βαθμό που η πρόταση δεν εμπίπτει στην αποκλειστική αρμοδιότητα της Κοινότητας. |Οι στόχοι της πρότασης δεν είναι δυνατόν να επιτευχθούν σε ικανοποιητικό βαθμό από τα κράτη μέλη για τους ακόλουθους λόγους. |Η εξασφάλιση της εναρμονισμένης χρήσης της ζώνης από 169,4 ως 169,8 MHz για την κάλυψη των αναγκών των κοινοτικών πολιτικών δεν είναι δυνατόν να επιτευχθεί ικανοποιητικά με μεμονωμένες δράσεις από τα κράτη μέλη και μπορεί να επιτευχθεί καλύτερα σε επίπεδο ΕΚ μέσω μέτρων για την εσωτερική αγορά στο πλαίσιο της απόφασης ραδιοφάσματος. θέσπιση νέου σχεδίου απαιτεί την κατάργηση της οδηγίας ERMES. |Η κατάργηση της οδηγίας ERMES είναι δυνατή μόνο σε επίπεδο ΕΚ μέσω οδηγίας. Το νέο εναρμονισμένο σχέδιο πρέπει να εκδοθεί σε επίπεδο ΕΚ για να εξασφαλισθεί η έγκαιρη και εναρμονισμένη κάλυψη των στόχων των κοινοτικών πολιτικών. Χωρίς ένα τέτοιο νέο εναρμονισμένο σχέδιο δεν είναι δυνατή η εμφάνιση νέων εφαρμογών με κοινωνικά και οικονομικά πλεονεκτήματα για τα κράτη μέλη. |Η δράση στο επίπεδο της ΕΚ θα εξασφαλίσει την επίτευξη των στόχων της πρότασης για τους εξής λόγους: |Απαιτείται κατάργηση της οδηγίας ERMES και αντικατάσταση του σχεδίου με άλλο δεσμευτικό μέτρο της ΕΚ για να εξασφαλισθεί η έγκαιρη και εναρμονισμένη εισαγωγή του νέου σχεδίου στα κράτη μέλη. Χωρίς ένα τέτοιο κοινοτικό μέτρο δεν μπορεί να διασφαλισθεί εναρμονισμένη και έγκαιρη λύση. |Η οδηγία ERMES δεν καλύπτει πλέον τις ανάγκες της ΕΚ. Η εναρμονισμένη χρήση της ζώνης από 169,4 ως 169,8 MHz είναι δυνατόν να υποστηρίξει άλλες εφαρμογές που καλύπτουν τους τρέχοντες στόχους των κοινοτικών πολιτικών. |Τα κράτη μέλη δεν μπορούν να καταργήσουν την οδηγία ERMES και δεν μπορούν να εξασφαλίσουν την έγκαιρη και εναρμονισμένη εισαγωγή νέου σχεδίου φάσματος σε επίπεδο ΕΚ. |Κατά συνέπεια, η πρόταση είναι σύμφωνη με την αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους. |Η οδηγία ERMES θα καταργηθεί και η Επιτροπή θα εισαγάγει νέο σχέδιο φάσματος. Θα εναρμονιστεί μόνο το φάσμα που είναι απολύτως απαραίτητο για τις κοινοτικές εφαρμογές. Οι εφαρμογές που δεν απαιτούν εναρμονισμένο φάσμα δεν θα εναρμονιστούν σε επίπεδο ΕΚ. Με βάση την εξέλιξη της τεχνολογίας και των αναγκών των καταναλωτών, η ζώνη πρέπει να αποτελέσει αντικείμενο παρακολούθησης. |Το νέο σχέδιο καταρτίστηκε με την τεχνική υποστήριξη της CEPT και εθνικών εμπειρογνωμόνων χωρίς αδικαιολόγητη οικονομική ή διοικητική επιβάρυνση σε κοινοτικό, εθνικό ή περιφερειακό επίπεδο.. Το νέο σχέδιο θα εξασφαλίσει οικονομίες κλίμακας καθώς και πρόσθετες και αποτελεσματικότερες υπηρεσίες σε επίπεδο ΕΚ για τους οργανισμούς εκμετάλλευσης και τους χρήστες. |Επιλογή μέσων |Προτεινόμενα μέσα: οδηγία. |Η χρησιμοποίηση άλλων μέσων δεν θα ήταν σκόπιμη για τον ακόλουθο λόγο. Η οδηγία ERMES μπορεί να καταργηθεί μόνο με οδηγία. Το σχέδιο της εν λόγω οδηγίας θα αντικατασταθεί με νέο αποτελεσματικό και καταλληλότερο σχέδιο που θα στηρίζεται σε απόφαση της Επιτροπής με βάση την απόφαση ραδιοφάσματος. |Δημοσιονομικές επιπτώσεις |Η πρόταση αυτή δεν έχει καμία δημοσιονομική επίπτωση για τον κοινοτικό προϋπολογισμό. |Συμπληρωματική πληροφόρηση |Απλοποίηση |Η πρόταση εξασφαλίζει απλοποίηση της νομοθεσίας, των διοικητικών διαδικασιών για τις δημόσιες αρχές (κοινοτικές ή εθνικές), την απλοποίηση των διοικητικών διαδικασιών για τους ιδιώτες. |Μετά την κατάργηση της οδηγίας, η θέσπιση του νέου σχεδίου από την Επιτροπή θα απαλλάξει το Ευρωπαϊκό Κοινοβούλιο και το Συμβούλιο από τις τεχνικές εργασίες στον τομέα του ραδιοφάσματος. |Η εναρμόνιση του φάσματος θα διευκολύνει την αποστολή των εθνικών αρχών μέσω ενός σαφούς πίνακα για την διάθεση του φάσματος σε εναρμονισμένες εφαρμογές. |Το εναρμονισμένο φάσμα θα απλοποιήσει την παραγωγή, την πώληση και τη χρήση νέων εφαρμογών στην ΕΚ και θα ανοίξει νέες ευκαιρίες για χρήστες με ειδικές ανάγκες. |Η πρόταση περιλαμβάνεται στο κυλιόμενο πρόγραμμα της Επιτροπής για την επικαιροποίηση και απλούστευση του κοινοτικού κεκτημένου. |Κατάργηση της ισχύουσας νομοθεσίας Η έγκριση της πρότασης θα έχει ως αποτέλεσμα την κατάργηση της υπάρχουσας νομοθεσίας. |Ευρωπαϊκός Οικονομικός Χώρος Η προτεινόμενη πράξη αφορά ζήτημα ΕΟΧ και, ως εκ τούτου, πρέπει να επεκταθεί στον Ευρωπαϊκό Οικονομικό Χώρο. |1.  2005/0147 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την κατάργηση της οδηγίας 90/544/ΕΟΚ σχετικά με τις ζώνες συχνοτήτων που ορίζονται για τη συντονισμένη εγκατάσταση του πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα (κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής[1],τη γνώμη της Ευρωπαϊκής Οικονομικής και Κοινωνικής Επιτροπής [2],τη γνώμη της Επιτροπής των Περιφερειών[3],αποφασίζοντας σύμφωνα με τη διαδικασία που αναφέρεται στο άρθρο 251 της συνθήκης [4],Εκτιμώντας τα εξής :(1) Η οδηγία 90/544/ΕΟΚ του Συμβουλίου, της 9ης Οκτωβρίου 1990, σχετικά με τις ζώνες συχνοτήτων που ορίζονται για τη συντονισμένη εγκατάσταση του πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα[5], απαιτούσε όπως τα κράτη μέλη ορίσουν, μέχρι την 31η Δεκεμβρίου 1992, στην ζώνη φάσματος από 169,4 ως 169,8 MHz τέσσερις διαύλους για την πανευρωπαϊκή επίγεια δημόσια υπηρεσία ραδιοτηλεειδοποίησης (που στο εξής αναφέρεται ως “ERMES”) και να καταρτίσουν, το ταχύτερο δυνατό, σχέδια ώστε να μπορέσει η πανευρωπαϊκή επίγεια δημόσια υπηρεσία ραδιοτηλεειδοποίησης να καταλάβει το σύνολο της ζώνης από 169,4 έως 169,8 MHz ανάλογα με την εμπορική ζήτηση.(2) Η χρήση της ζώνης φάσματος από 169,4 ως 169,8 MHz για το ERMES στην κοινότητα μειώθηκε ή ακόμη και διακόπηκε, έτσι ώστε η εν λόγω ζώνη να μην χρησιμοποιείται προς το παρόν αποτελεσματικά από το ERMES ενώ θα μπορούσε να χρησιμοποιηθεί καλύτερα για την κάλυψη αναγκών κοινοτικής πολιτικής.(3) Με την απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος)[6], θεσπίστηκε κοινοτικό και νομικό πλαίσιο πολιτικής για την εξασφάλιση του συντονισμού των πολιτικών προσεγγίσεων και όπου απαιτείται εναρμονισμένων συνθηκών όσον αφορά την διαθεσιμότητα και αποτελεσματική χρήση της ζώνης φάσματος που απαιτείται για την καθιέρωση και λειτουργία της εσωτερικής αγοράς. Η εν λόγω απόφαση επιτρέπει στην Επιτροπή να εκδίδει μέτρα τεχνικής εφαρμογής για να εξασφαλίσει εναρμονισμένες συνθήκες διαθεσιμότητας και αποτελεσματικής χρήσης της ζώνης του φάσματος.(4) Δεδομένου ότι η ζώνη από 169,4 ως 169,8 MHz ενδείκνυται για εφαρμογές από τις οποίες επωφελούνται άτομα με αναπηρίες και θεωρώντας ότι η προώθηση τέτοιων εφαρμογών αποτελεί πολιτικό στόχο της Κοινότητας σε συνδυασμό με τον γενικό στόχο εξασφάλισης της λειτουργίας της εσωτερικής αγοράς, η Επιτροπή με βάση το άρθρο 4 παράγραφος 2 της απόφασης ραδιοφάσματος ανέθεσε εντολή προς την Ευρωπαϊκή Διάσκεψη των Ταχυδρομικών και Τηλεπικοινωνιακών Οργανισμών (που στο εξής αναφέρεται ως “CEPT”) να εξετάσει και τις εφαρμογές που σχετίζονται με την παροχή βοήθειας σε άτομα με αναπηρίες.(5) Με βάση την εντολή, η CEPT κατάρτισε νέο σχέδιο φάσματος και κατανομή διαύλων που επιτρέπει σε έξη τύπους κατά προτεραιότητα εφαρμογών να χρησιμοποιούν από κοινού τη ζώνη έτσι ώστε να καλύπτονται αρκετές ανάγκες κοινοτικών πολιτικών.(6) Για τους λόγους αυτούς και σύμφωνα με τους στόχους της απόφασης ραδιοφάσματος, η οδηγία 90/544/ΕΟΚ πρέπει να καταργηθεί.ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 90/544/ΕΟΚ καταργείται με ισχύ από […].Άρθρο 2Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης .Άρθρο 3Η παρούσα οδηγία απευθύνεται στα κράτη μέλη.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος[…] […] [1] ΕΕ C […] της […], σ. […].[2] ΕΕ C […] της […], σ. […].[3] ΕΕ C […] της […], σ. […].[4] ΕΕ C […] της […], σ. […].[5] ΕΕ L 310 της 9.11.1990, σ.28.[6] ΕΕ L 108 της 24.4.2002, σ. 1.